text: আরো তিন উপজেলায় গাছের চারা বিতরণ | 1085491 | কালের কণ্ঠ | kalerkantho
  দামুড়হুদা উপজেলা শুভসংঘের উদ্যোগে গাছের চারা বিতরণ
  শিক্ষা ও ধর্মীয় প্রতিষ্ঠানে রোপণের জন্য চুয়াডাঙ্গা জেলার দামুড়হুদা উপজেলা শাখা শুভসংঘের উদ্যোগে নারিকেল ও মাল্টা গাছের চারা বিতরণ করা হয়েছে। সম্প্রতি দামুড়হুদা মডেল প্রাথমিক বিদ্যালয়, পালপাড়া মসজিদ, দেউলি মাদরাসা ও ওদুদ শাহা ডিগ্রি কলেজে রোপণের জন্য নারিকেলের চারা প্রতিষ্ঠানের সদস্যদের হাতে তুলে দেওয়া হয়। এ ছাড়া স্থানীয় যুবকদের মাঝে মাল্টার চারা বিতরণ করা হয়। শুভসংঘ বন্ধুদের এমন কাজে উদ্বুদ্ধ হয়ে কিছু চারা কিনে দেন দামুড়হুদা বাজারের বিসিআইসি সার ডিলার আবু হানিফ। এ সময় উপস্থিত ছিলেন উপজেলা শুভসংঘের উপদেষ্টা ও দামুড়হুদা ওদুদ শাহ ডিগ্রি কলেজের অধ্যক্ষ কামাল উদ্দীন, উপদেষ্টা হাবিবুর রহমান, সভাপতি ইসমাইল হোসেন, সাধারণ সম্পাদক মাকসুদুর রহমান রতন, যুগ্ম সম্পাদক সাইফুল ইসলাম, দামুড়হুদা প্রেস ক্লাবের সাধারণ সম্পাদক বখতিয়ার হোসেন বকুল, অর্থ সম্পাদক নওশাদ আলী, সাহিত্য ও সাংস্কৃতিক সম্পাদক আব্দুল আলিম, ক্রীড়া সম্পাদক এস এম ইমরান হোসেন লিটন, নারীবিষয়ক সম্পাদক সেলিনা খাতুন, নির্বাহী সদস্য জান মোহাম্মদ, শফিউল আজম, ইউসুফ আলী, আক্তারুজ্জামান বাবু, যাদুশিল্পী মোহাম্মদ আলী প্রমুখ।
  'গাছ লাগাই পরিবেশ বাঁচাই' স্লোগানে বৃক্ষরোপণ কর্মসূচি পালন করেছেন সিরাজগঞ্জ জেলার উল্লাপাড়া উপজেলা শাখা শুভসংঘের বন্ধুরা। সম্প্রতি উল্লাপাড়ার ঘোষগাঁতী গ্রামের বিভিন্ন বসতবাড়ির পাশে গাছের চারা রোপণ করা হয়। কার্যক্রমে উপস্থিত ছিলেন শুভসংঘের উল্লাপাড়া উপজেলা শাখার যুগ্ম সাধারণ সম্পাদক জ্যোতির্ময় চক্রবর্তী, ক্রীড়া সম্পাদক স্বাক্ষর কুণ্ডু, সদস্য পিয়াস কুমার সাহা ও তুষার রায়।
  শেখ রাসেলের জন্মদির উপলক্ষে বরগুনা জেলার বেতাগী উপজেলায় বৃক্ষরোপণ কর্মসূচি পালন করেছেন শুভসংঘের বন্ধুরা। পুটিয়াখালী আদর্শ মাধ্যমিক বিদ্যালয়ের চারপাশে নারিকেল, আম, আমলকী, পেয়ারা, জলপাইসহ নানা প্রজাতির গাছের চারা রোপণ করা হয়। এ সময় উপস্থিত ছিলেন বিদ্যালয়ের প্রধান শিক্ষক মো. বজলুর রহমান, সহকারী প্রধান শিক্ষক মো. আবুল কাসেম, উপজেলা শুভসংঘের সাধারণ সম্পাদক মো. কামাল হোসেন খানসহ অন্যরা।